stanford-oval/wikipedia huggingface dataset:
קיט בונד
הערות שוליים

↑  ג'ייק ואגמן, Would Rahm pass the Kit Bond residency test?, באתר St. Louis Post-Dispatch‏, 5 באפריל 2010 (באנגלית)
↑  Senators say whether they’d agree to be vice president, מאורכב באתר Wayback Machine‏, 12 במאי 2008 (באנגלית)
↑  ג'ייסמ ג'יינגה, 160 years later, Illinois ready to offer Mormons an apology, באתר שיקגו טריביון, 7 באפריל 2004 (באנגלית)
↑  Republicans for Environmental Protection 2006 Scorecard, מסמך מאת "הרפובליקנים להגנת הסביבה", מאורכב ב-Wayback Machine (באנגלית)
↑  קן רודין, Missouri Sen. Kit Bond To Announce Retirement, באתר NPR‏, 8 בינואר 2009 (באנגלית)
| מושלי מיזורי מיזורי |
| --- | --- | --- |
| מושלי טריטוריית מיזורי | ג'יימס וילקינסון • מריווד'ר לואיס • בנג'מין הווארד • ויליאם קלארק |  |
| מושלי מדינת מיזורי | אלכסנדר מקניר • פרדריק בייטס • אברהם ויליאמס • ג'ון מילר • דניאל דנקלין • לילברן בוגס • תומאס ריינולדס • מרדית' מילס מרמדיוק • ג'ון אדוארדס • אוסטין קינג • סטרלינג פרייס • טרסטן פולק • הנקוק לי ג'קסון • רוברט מרסלוס סטיוארט • קלייבורן פוקס ג'קסון • המילטון רוואן גאמבל • וילארד פ. הול • תומאס קלמנט פלטשר • ג'וזף מקלרג • בנג'מין גראץ בראון • סילאס וודסון • צ'ארלס הנרי הרדין • ג'ון פלפס • תומאס תאודור קריטנדן • ג'ון מרמדיוק • אלברט מורהאוס • דייוויד פרנסיס • ויליאם סטון • לורנס סטיבנס • אלכסנדר דוקרי • ג'וזף פולק • הרברט האדלי • אליוט וולפולק מייג'ור • פרדריק גרדנר • ארתור הייד • סם ארון בייקר • הנרי קאולפילד • גאין ברספילד פארק • לויד סטארק • פורסט דונל • פיל דונלי • פורסט סמית' • פיל דונלי ג'יימס בלייר • ג'ון דלטון • וורן הרנס • קיט בונד • ג'וזף טיסדייל • קיט בונד • ג'ון אשקרופט • מל קרנהאן • רוג'ר וילסון • בוב הולדן • מאט בלאנט • ג'יי ניקסון • אריק גריינטס • מייק פרסון • מייק קיהו |  |
| --- | --- |
בקרת זהויות :  GND: 139791698  ISNI: 0000 0000 2621 2010  LCCN: n83160314  NARA: 10569497  NTA: 322033144  SNAC: w64496qr  SUDOC: 098185632  US Congress: B000611  VIAF: 13689385   WorldCat (עם VIAF): 13689385 
דיוקן של בונד מראשית תקופת כהונתו השנייה כמושל
בונד בחברת הנשיא רונלד רייגן על האייר פורס 1
סויוז TM-2

סויוז TM-2 (ברוסית: Союз TM-2) הייתה חללית מסדרת סויוז, שהמריאה ב-5 בפברואר 1987 מקוסמודרום בייקונור שבקזחסטן מטרה לבצע עגינה בתחנת החלל מיר. זו הייתה הטיסה המאוישת הראשונה של חללית מדגם סויוז-TM.
השינויים הבסיסיים בחללית Soyuz TM קשורים ביישום הדרישות להגדלת טווח הפרמטרים האנתרופומטריים של הצוות עד לערכים המקובלים על תנאי האסטרונאוט האמריקני, ועם העלאת רמת ההגנה על הצוות מפני עומסי הלם על ידי הפחתת מהירויות הנחיתה ושיפור הלם- קליטת כיסאותיה. הסדר מחדש של ציוד נעשה באזורים מעל ומתחת לכיסאות DM (מודול הירידה) המאפשר להכיל כיסאות ואסטרונאוטים ארוכים יותר עם אנתרופומטריה מוגברת ולהגדיל את שטח המעבר דרך בקיעת הגישה. בפרט, לוח בקרה חדש פחת בגובהו, מותקנים מכלול ייבוש קירור חדש, מערכת אחסון נתונים ומערכות חדשות או משונות אחרות. בוצעו שינויים במערך ציוד נחיתה: שניים מתוך 6 מנועי נחיתה רכים (SLE) הוחלפו בשני מנועי שלושה מצבים חדשים (SLE-M). לצמצום טעויות המדידה, הוחלף הגובה של קקטוס-1V במכשיר Kaktus-2V חדש.
צוות > צוות המראה

יורי רומננקו - מפקד
אלכסנדר לבייקין - מהדס טיסה
צוות > צוות נחיתה

אלכסנדר ויקטורנקו - מפקד
אלכסנדר לבייקין - מהדס טיסה
סוריה (1980–2024) מוחמד פארס - קוסמונאוט חוקר
צוות > צוות גיבוי

ולדימיר טיטוב - מפקד
אלכסנדר סרברוב - מהדס טיסה
תיאור המשימה

"סויוז TM-2" שוגרה ב-5 בפברואר 1987 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.
עגינה לתחנת החלל מיר ב-7 בפברואר לתא עגינה קדמי של המודול הבסיסי עברה ללא בעיות. צוות עבר לתחנת החלל מיר שהייתה לא מאוישת ומשלחת מס' 2 לתחנת החלל מיר החלה את פעילותה.
חללית "סויוז TM-2" פעלה כחללית חירום.
ביולי 1987 אצל אלכסנדר לבייקין התגלו בעיות בתפקוד הלב. כתוצאה מכך הוחלט לקצר את שהייתו בחלל ולהחזיר לכדור הארץ.
ב-30 ביולי "סויוז TM-2" התנתקה מתחנת החלל מיר וחזרה לכדור הארץ כאשר על סיפונה אלכסנדר לבייקין, אלכסנדר ויקטורנקו ומוחמד פארס (הגיעו עם חללית סויוז TM-3). לבייקין עבר בדיקות מעמיקות והתברר שאין לו בעיה של ממש.
יורי רומננקו נותר בתחנת החלל ומשלחת מס' 2 לתחנת החלל מיר המשיכה לתפקד. הוא חזר לכדור הארץ לאחר 326 ימים בחלל בחללית סויוז TM-3.
הסנאט של מיזורי

| --- | --- |

 מדינה:  ארצות הברית 
 הרכב
 מספר מושבים:  34 
  
 משכן
  
 Missouri State Capitol 
 אתר אינטרנט
 www.senate.mo.gov
 
הסנאט של מיזורי (באנגלית: Missouri Senate) הוא הבית העליון של האספה הכללית של מיזורי. בסנאט חברים כ-34 סנטורים, המייצגים מחוזות עם אוכלוסייה ממוצעת של 181,000 אזרחים. הסנטורים מכהנים כהונה של כארבע שנים, כאשר חציים עומדים לבחירה כל שנתיים זוגיות. מגבלת הכהונה היא שתי כהונות (כ-8 שנים). נכון לינואר 2025, למפלגה הרפובליקנית יש רוב של 24 נציגים, אל מול 10 נציגי המפלגה הדמוקרטית. השכר השנתי של הסנטורים עומד על כ-35,915 דולרים.
הערות שוליים

↑  "Did You Know - Facts About the Missouri Senate". www.senate.mo.gov. נבדק ב-8 בינואר 2023. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007369005005171  GND: 253977-9  LCCN: n79076051  VIAF: 127285764   WorldCat (עם VIAF): 127285764
יפתח ספקטור

| --- | --- |

יפתח ספקטור בעת שירותו כמפקד בסיס רמת דוד
 לידה:  20 באוקטובר 1940 (בן 84) י"ח בתשרי ה'תש"א ירושלים, פלשתינה (א"י) המנדט הבריטי
 מדינה:  ישראל ישראל
 כינוי:  ספייק
 השתייכות:   חיל האוויר הישראלי
 תקופת הפעילות:  1958–1985 (כ־27 שנים)
 דרגה:   תת-אלוף
 תפקידים בשירות
 טייס קרב   מפקד טייסת 101   מפקד טייסת 107  ראש מחלקת מבצעים בחיל האוויר   מפקד בסיס רמת דוד   מפקד בסיס תל נוף
 פעולות ומבצעים
   מלחמת ששת הימים   מלחמת ההתשה    מלחמת יום הכיפורים    מבצע אופרה     מלחמת לבנון
 תפקידים אזרחיים
 סגן נשיא אלביט 1985–1988, יזם עצמאי
יפתח ספקטור (נולד ב-20 באוקטובר 1940) הוא טייס קרב בחיל האוויר הישראלי, אחד מאלופי ההפלות של תקופת מטוסי הסילון, לזכותו הפלת 12 מטוסי אויב. שימש בין היתר כראש מחלקת מבצעים בחיל האוויר וכמפקד בסיס תל נוף. סיים את שירותו בדרגת תת-אלוף, נחשב על ידי רבים לאחד מטייסי הקרב הטובים ששירתו אי פעם בחיל האוויר הישראלי.
ילדותו

אביו, צבי ספקטור, היה מפקד פעולת כ"ג יורדי הסירה, ונספה כאשר יפתח היה בן שבעה חודשים.
ספקטור גדל בקיבוץ חולתה ובקיבוץ גבעת ברנר עם אמו שושנה ספקטור שהייתה קצינת השלישות של הפלמ"ח.
שירותו הצבאי

התגייס ב-1958 לקורס טיס וסיים אותו ביולי 1960. הוצב בטייסת העקרב והטיס מטוסי סופר מיסטר, את טבילת האש שלו עשה באפריל 1961 בקרב אוויר בו רשמה הטייסת את הפלת המיג הראשונה שלה. בשנת 1962 גילם את דן הטייס בסרטו של אילן אלדד "סיניה", המבוסס על מקרה אמיתי, לצד דינה דורון ושמעון ישראלי. ב-1965 עבר הסבה למטוסי מיראז' 3 בטייסת הקרב הראשונה.
במלחמת ששת הימים היה טייס מיראז' 3, ובין השאר הוביל את זוג המטוסים שתקף את ספינת הביון האמריקאית "ליברטי". לאחר המלחמה הדריך בבית הספר לטיסה תחת פיקודו של רן פקר. במאי 1970 מונה למפקד טייסת 101. עם תחילת כהונתו הדיח ספקטור מהטייסת שליש ממצבת הטייסים הפעילה. תקופת פיקודו התאפיינה במבצעים וקרבות אוויר רבים, אך גם במקרים רבים של חוסר ציות להנחיות ולפקודות הממונים עליו, וכדבריו "התאמנתי בחוסר ציות", כשמנגד דרש מפקודיו ציות מוחלט ואף הדיח טייסים מובילים כישראל בהרב.
באוגוסט 1971 סיים את כהונתו כמפקד טייסת 101 והוטל עליו להקים טייסת מטוסי "פנטום", טייסת אבירי הזנב הכתום. ב-13 בספטמבר 1973, כחודש לפני פרוץ מלחמת יום הכיפורים, השתתף בקרב אוויר המוני מעל חופי סוריה ובו הפיל שני מטוסי מיג 21. במלחמת יום הכיפורים פיקד על הטייסת שביצעה 760 גיחות קרביות (מהן השתתף בעצמו ב-42), ארבעה ממטוסיה הופלו אך היא לא ספגה אבדות בנפש. במהלך המלחמה הוטל על הטייסת שלו להפציץ את המטכ"ל הסורי בדמשק. כוח של שמונה מטוסים מהטייסת בהובלת ספקטור נסוג לאחור בדרכם ליעד בשל עננים שסיכנו את המטוסים בהתנגשות בהרי הלבנון. כוח אחר, מטייסת 119, ביצע את משימת ההפצצה בהצלחה באותו יום לאחר שהצליח למצוא פרצה בעננים ולהגיע ליעד. אף שהחלטתו של ספקטור להימנע מתקיפה בנסיבות שהיו גובתה על ידי מפקד חיל האוויר, היא גררה ביקורת ועוררה ויכוח פנימי בחיל האוויר הישראלי. בדצמבר 1973 העביר את הפיקוד לרן גורן. לאחר המלחמה שימש כראש ענף אימונים אוויריים ועסק ביישום לקחי המלחמה.
ספקטור השלים במסגרת שירותו הצבאי תואר ראשון בהיסטוריה ומזרח-תיכון מאוניברסיטת תל אביב בהצטיינות, ותואר שני במדע המדינה מאוניברסיטת UCLA שבלוס אנג'לס בהצטיינות יתרה. לאחר לימודיו התמנה ב-1977 לראש מחלקת מבצעים אוויר. בתפקידו זה פעל לקידום ההצטיידות והלחימה בכלי נשק מתוחכמים ומל"טים וקידם הכנסת מסוקים למבצעים. כמו כן היה ספקטור, ביחד עם דודיק רוטנברג, איש הצנחנים ומגיבורי הקרב על גבעת התחמושת, ומוקי בצר, מפקד פלוגה בסיירת מטכ"ל, מיוזמי ומקימי יחידת שלדג. ב-1978 התפטר ספקטור מחיל האוויר על רקע חילוקי דעות בעניין פיתוח מטוס ה"לביא", על אף ההחלטה לרכוש מטוסי F-16 (עמדתו הייתה שיש לבחור באחת החלופות ולדבוק בה).
ב-1979 התבקש ספקטור לחזור לשירות. הוא מונה למפקד בסיס רמת דוד וראש פרויקט קליטת מטוסי ה-F-16. במסגרת הקמת שלוש טייסות F-16 הראשונות לקח חלק בפעילות מבצעית על המטוס. השתתף במבצע אופרה להשמדת הכור האטומי בעיראק ב-1981, אך מאחר שסבל מעייפות מאחר שלא ישן לילה קודם, כמו גם מחוסר התמצאות רגעית, ככל הנראה עקב נטילת תרופה ערב לפני המבצע, שחרר את החימוש שלא מעל המטרה והחטיא אותה. בשנים 1982–1984 שירת כמפקד תל נוף ובתפקידו זה השתתף במלחמת לבנון הראשונה. ספקטור דחה הצעות לקידום, וב-1985 השתחרר מהצבא.
לאחר שחרורו מצה"ל

לאחר שחרורו בחר ספקטור ליישם את ניסיונו הצבאי בתחום הטכנולוגי. הוא המציא את מערכת "הילה" (HALO), מערכת אוויונית למסוקים בשדה הקרב. במסגרת חברת אלביט תכנן, פיתח ושיווק מערכת זו אשר קידמה משמעותית את המבצעיות ובטיחות הטיסה (עיקריה אומצו לאחר מכן במערכות רבות בעולם). המערכת או מרכיבים שלה נרכשו על ידי חילות האוויר של ישראל, ארצות הברית ומדינות נוספות, וכמו כן נמכרת למסוקים אזרחיים הפועלים בתנאים קשים. המערכת הניבה הכנסות של מעל 400 מיליון דולר. מערכת "הילה" הוגשה פעמיים כמועמדת לפרס ביטחון ישראל; זכתה פעמיים במקום שני (אחרי הלוויין "עמוס" וטנק ה"מרכבה"). ספרו "חלום בתכלת שחור", שיצא לאור ב–1991, מספר על חוויותיו במלחמת יום הכיפורים. הספר זיכה את מחברו בפרס יצחק שדה לספרות צבאית.
ספקטור הקים מספר חברות ומיזמים בתחומי התעופה, הבנייה ומערכות ממוחשבות. מן המייסדים והבעלים של חברת יסיס בע"מ המייצרת מערכות תוכנה מהירות לניהול ארגונים ושימשה טייסות ומחלקות בבתי חולים בארץ ובעולם. מאוחר יותר מכר ספקטור את חברת יסיס. משנת 2001 ועד לביצוע תוכנית ההתנתקות ב-2005 היה פעיל ב"תנועה להפרדה חד-צדדית מן הפלסטינים". בשנת 2003 היה מחותמי "מכתב הטייסים" שהצהירו על סירובם לבצע מה שהם מגדירים כפעולות בלתי חוקיות ובלתי מוסריות בשטחים, וכתוצאה מכך הודח משירות המילואים. מאוחר יותר הדגיש ספקטור שהוא אינו מתנגד לסיכולים ממוקדים ככלל, אלא לאלו שבהם עלולים להיפגע אזרחים. ספרו "רם וברור" - העוסק, בין השאר, במכתב הטייסים - יצא לאור ב-2007 בהוצאת ידיעות ספרים.
בשנת 2014 הקים את תנועת "דוגמה אישית" שמטרתה להקים גוש דמוקרטי ציוני גדול, על מנת להשיג הפרדה מהפלסטינים, ולהבטיח מדינה יהודית, דמוקרטית והגונה.
בתשפ"ג (2023) קיבל תואר דוקטור מאוניברסיטת בר-אילן. על עבודה שכותרתה: "תסמין ריכטהופן: מיקוד משימתי - תרומות, עלויות ונזקי הפרזה", בהנחיית פרופ' אבי שגיא ופרופ' אורי בר-יוסף.
ספקטור נשוי לעליזה סמואל, ולהם ארבעה ילדים.
פירוט ההפלות

להלן טבלת ההפלות:
| מספר | תאריך הקרב | המטוס המפיל | המטוס שהופל | החימוש | פרטי ההפלה |
| --- | --- | --- | --- | --- | --- |
| 1 | 7 באפריל 1967 | מיראז' 3 | סוריהמיג 21 סורי | תותחים | במהלך יום הקרבות של 7 באפריל 1967, מעל רמת הגולן |
| 2 | 7 באפריל 1967 | מיראז' 3 | סוריהמיג 21 סורי | תותחים | במהלך יום הקרבות של 7 באפריל 1967, מעל רמת הגולן, הפלה משותפת עם בנימין רומח |
| * | יוני 1967 | מיראז' 3 | מיג 21 |  | הפלה לא רשמית |
| * | 15 ביולי 1967 | מיראז' 3 | מצריםמיג 21 מצרי |  | הפלה לא רשמית |
| 3 | 26 ביוני 1969 | מיראז' 3 | מצריםמיג 21 מצרי | תותחים | באזור קהיר |
| 4 | 20 ביולי 1969 | מיראז' 3 | מצריםמיג 21 מצרי | תותחים | במהלך מבצע בוקסר |
| 5 | 6 במרץ 1970 | מיראז' 3 | מצריםמיג 21 מצרי | תותחים |  |
| 6 | 10 ביולי 1970 | מיראז' 3 | מצריםמיג 21 מצרי | תותחים | באזור ביצות אגם מנזלה כ-30 ק"מ ממערב לתעלת סואץ |
| 7 | 27 ביולי 1970 | מיראז' 3 | מצריםמיג 17 מצרי | תותחים |  |
| 8 | 27 ביולי 1970 | מיראז' 3 | מצריםמיג 17 מצרי | AIM-9 סיידוויינדר | הפלה שנייה באותו יום |
| 9 | 30 ביולי 1970 | מיראז' 3 | ברית המועצותמיג 21 סובייטי | AIM-9 סיידווינדר | קרב אוויר בו הופלו חמישה מטוסי קרב סובייטים, הפלה משותפת עם אברהם שלמון |
| 10 | 13 בספטמבר 1973 | F-4 פנטום | סוריה (1972–1980)מיג 21 סורי | AIM-9 סיידווינדר | במהלך קרב האוויר של 13 בספטמבר 1973, נווט: מיכה אורן |
| 11 | 13 בספטמבר 1973 | F-4 פנטום | סוריה (1972–1980)מיג 21 סורי | AIM-9 סיידווינדר | במהלך קרב האוויר של 13 בספטמבר 1973, נווט: מיכה אורן |
| 12 | 8 באוקטובר 1973 | F-4 פנטום | מצריםמיג 21 מצרי | תותחים | נווט: רועי מנוף |
| 13 | 14 באוקטובר 1973 | F-4 פנטום | מצריםמיג 21 מצרי | AIM-9 סיידווינדר | נווט: רועי מנוף |
הערות שוליים

↑  יפתח ספקטור,"רם וברור", ידיעות ספרים, 2007, עמוד 41.
↑  נרי ליבנה, הסירובניק, באתר הארץ, 4 בדצמבר 2007
↑  עמרי אסנהיים, ידידותי למשתבש, באתר nrg‏, 13 בינואר 2006
↑  אנשיל פפר, חיל האוויר העניק אות הוקרה לטייס הסרבן תת אלוף יפתח ספקטור, שהודח מתפקידו, באתר הארץ, 5 בפברואר 2010
↑  אמיר אורן, "אתה תשיג את המטוסים, אנחנו נטפל בקונגרס", באתר הארץ, 22 בספטמבר 2007
↑  יפתח ספקטור,"רם וברור", ידיעות ספרים, 2007, עמוד 171.
↑  מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "אל האימה, אל הזעקה", עמ' 147–152
↑  ניר בן זקן ועופרי רז, רק מטוסינו שבו בשלום לבסיסם, באתר ynet, 21 בספטמבר 2015
↑  יפתח ספקטור,"רם וברור", ידיעות ספרים, 2007, עמ' 290, "יום אחד הכניס אלי עידו שני אנשים במדים ירוקים. שניהם נשאו שמות מכובדים: דודיק רותנברג היה מגיבורי הקרב האגדי על גבעת התחמושת, קרב עקוב מדם במלחמת ששת הימים; ומוקי בצר, גבוה ומקריח, היה מלוחמיה הבכירים של סיירת מטכ"ל, והשתתף במבצעים רבים מעבר לגבול ובהם מבצע החילוץ באנטבה. שניהם היו גיבורי מלחמה נערצים, ושניהם אנשים חושבים. מוקי אמר לי, 'במקום להתכתש עם כל צה״ל, בוא ונקים יחידת מילואים של יוצאי סיירת מטכ״ל, ונאמן אותה ספציפית למשימות חיל־האוויר'."
↑  יפתח ספקטור,"רם וברור", ידיעות ספרים, 2007, עמ' 332-333.
↑  גל פרל, "בכל מקרה ניתן הכול, ניתן כל מה שנוכל לתת", הבלוג על הכוונת, ‏ 17 ביוני 2020.
↑  טייסי חיל האוויר במיל': לא נתקוף בשטחים, באתר ynet, 24 בספטמבר 2003
↑  מקבלי התואר ד"ר לפילוסופיה, תשפ"ג, אוניברסיטת בר-אילן
↑  הפלותיו של ספקטור, באתר www.cieldegloire (בצרפתית)
↑   יפתח ספקטור, ‏רם וברור, הוצאת ידיעות אחרונות, 2007, עמ' 134-144, באתר הספרייה הדיגיטלית להיסטוריה ומורשת חיל האוויר
↑   יפתח ספקטור, ‏רם וברור, הוצאת ידיעות אחרונות, 2007, עמ' 168-170, באתר הספרייה הדיגיטלית להיסטוריה ומורשת חיל האוויר
| --- | --- |
בקרת זהויות :  NLI: 987007298023305171  PLWABN: 9810683318105606  BnF: cb161688325 (data)  GND: 1208009338  ISNI: 0000 0000 7370 0826  LCCN: nr91038459  VIAF: 52111338   WorldCat (עם VIAF): 52111338
Breathe Me

Breathe Me (בעברית: הנשם אותי) הוא סינגל שהוקלט על ידי הזמרת-יוצרת האוסטרלית סיה, מתוך אלבומה השלישי, Colour the Small One. השיר יצא לאור ב-19 באפריל 2004, על ידי חברות התקליטים סיסטמאיק, גו! ביט ו-Astralwerks.
עם יציאתו נכנס השיר אל המקום ה-19 במצעד שבדנמרק, וה-71 במצעד הסינגלים הבריטי.
רקע וכתיבה

השיר נכתב על ידי סיה עצמה, ועל ידי דן קארי והופק על ידי ג'ימי הוגארת'. השיר מדבר על שלל נושאים שונים, כדוגמת נושא ההתאבדות, הדיכאון הקליני וכולי. באחת מסצנות הקליפ, ניתן לראות את סיה קופצת מחלון, כאילו שהתאבדה, אך לאחר מכן מתגלה כי מדובר באשליה, שנועדה להטעות את הצופה במכוון.
כמו כן, כמה שנים לאחר צאתו, הועלה השיר לרשת הזרמת המדיה ספוטיפיי.
הופעה

את השיר ביצעה סיה במהלך סיבוב ההופעות הראשון שלה, "We Meaning You Tour", שהתקיים בין אפריל 2010, למאי 2010. סיבוב ההופעות נועד לקדם אלבומה החמישי We Are Born שיצא ב-18 ביוני באותה השנה. בשנת 2011, יצאה סיה לסיבוב הופעות נוסף "We Are Born Tour", שנועד לקדם את אותו האלבום. גם בסיבוב הופעות זה, ביצעה סיה את השיר בכל אחת מההופעות שנכללו בו. בין היתר, ביצעה סיה את השיר בהדרן של כל מופע, בשילוב עם השיר "Clap Your Hands".
בספטמבר 2016, היא יצאה לסיבוב ההופעות השלישי שלה "Nostalgic for the Present Tour", אשר נועד לקדם את אלבומה השביעי, This Is Acting. במהלך כל אחת מן ההופעות שנכללו בסיבוב ההופעות, ביצעה סיה את השיר.
בסך הכל, שרה סיה את השיר במהלך כל הקריירה שלה 132 פעמים בשלל הופעות שונות.
ליריקה

מילותיו של השיר מדברות על כאב, בדידות, דיכאון קליני, אובדנות, פגיעה עצמית ועצבות אשר את כולם חווה סיה. כמו כן, לאורכו של השיר, היא שרה על אותם הנושאים, תוך שהיא מבקשת שמישהו יעזור לה להתמודד עם המצב בו היא שרויה.
בתחילת השיר אומרת סיה "הצילו, עשיתי זאת שוב". בשורה הזו היא מדברת על כך שהיא פגעה בגוף שלה ובעצמה שוב פעם. בהמשך היא אומרת "הייתי פה כבר פעמים רבות לפני כן", וכוונתה היא שהיא כבר הייתה בהמון מצבים בהם היא פגעה בעצמה שוב ושוב.
בהמשך, היא מצהירה "פגעתי בעצמי שוב היום", ומסיימת עם המשפט "והחלק הגרוע ביותר הוא שאין לי את מי להאשים". כוונתה פה, היא שלאחר הפגיעה בעצמה, אין לה את מי להאשים מלבד את עצמה. דבר המחזק את עוצמת דבריה. בין לבין, ניתן לשמוע אותה זועקת מכאב "תהיה חבר שלי, תחזיק אותי, תעטוף אותי ותכסה אותי כשקר". היא בעצם מסבירה שאין לה אף אחד ושהיא כל כולה לבדה. בין היתר, היא אומרת "אני קטנה, אני זקוקה לזה שתחמם ותנשים אותי".
בבית השלישי של השיר, היא אומרת "אאוץ', איבדתי את עצמי היום שוב", "איבדתי את עצמי ואני לא נמצאת בשום מקום". בשורות אלו היא מסבירה שהדיכאון ניצח אותה, ושהיא כבר לא יודעת מה לעשות עם עצמה עד כדי כך שהיא אבודה בתוך שום מקום. היא מסיימת את הבית עם שתי השורות: "כן אני חושבת שאני עלולה להישבר", "איבדתי את עצמי שוב ואני מרגישה לא בטוחה". היא מסבירה שבעקבות הדיכאון היא כבר לא מרגישה בטוחה.
בבית הרביעי והאחרון של השיר, היא ממשיכה להגיד "תהיה חבר שלי, תחזיק אותי" וכדומה. היא חותמת את השיר עם זה שהיא מצהירה שהיא עודנה לבד, וכי אין איש אשר יוכל להציל אותה מהמצב האובדני בו היא שרויה, עד כדי כך שהיא מבקשת ממישהו שיהיה חבר שלה, שיתמוך בה.
הצלחה

בשל הצלחתו הרבה של השיר, העניק לו איגוד תעשיית ההקלטות האמריקאי את תואר הפלטינה על סך מכירות של כ-1.2 מיליון עותקים בארצות הברית. בדנמרק זכה לתואר הזהב, על מכירות של 30,000 עותקים. ובכך הפך לאחד משיריה הנמכרים ביותר של הזמרת במדינות הללו.
בין היתר, העניק לו איגוד תעשיית ההקלטות הבריטי את תואר הכסף על סך מכירות של כ-200,000 עותקים בבריטניה.
וידאו קליפ

הווידאו קליפ המלא של השיר הועלה לערוץ היוטיוב של סיה במהלך העשור השני של המאה ה-21, אך מסיבה שלא צוינה נמחק ממנו. בשנת 2008, הועלה ליוטיוב סרטון המילים של השיר, אשר במרוצת השנים הפך לסרטון ויראלי, כאשר צבר למעלה מ-38 מיליון צפיות.
את הקליפ ביים דניאל אסקיל, והוא צולם בבית מלון בלונדון. הקונספט של הקליפ הוא הצגתו דרך 2,500 תמונות שונות שצולמו במצלמת פיתוח מיידי. בתחילת הקליפ, ניתן לראות תצלומים שונים של סיה כשהיא במצבים שונים. באמצע הקליפ, ניתן לראותה במציאות, ובאחת מהסצנות הסופיות, ניתן לראות את סיה קופצת מחלון, כאילו שהתאבדה, אך לאחר מכן מתגלה כי מדובר באשליה, שנועדה להטעות את הצופה במכוון.
הופעתה של סיה עם השיר במהלך שנת 2007, זכתה להצלחה גם כן, כאשר צברה למעלה מ-42 מיליון צפיות.
בתרבות הפופולרית

במרוצת השנים, זכה "Breath Me", למאות אלפי אזכורים בתוכניות טלוויזיה וברשתות החברתיות, תוך שנעשו עבורו מאות רמיקסים, גרסאות כיסוי וחידושים. בין היתר, זכור בעיקר אזכורו של השיר בפרק הסיום של תוכנית הטלוויזיה "עמוק באדמה", אשר שודרה בין שנת 2001 לשנת 2005. להלן חלק מאזכוריו של השיר בתרבות הפופולרית:
2004: "CSI: מיאמי" (עונה 2, פרק 24)
2004: "חיים כמו שמכירים" (עונה 1, פרק 4)
2005: "עמוק באדמה" (עונה 5, פרק 12)
2005: "הפנטגון" (עונה 1, פרק 6)
2006: "המתנה המושלמת"
2006: "ורוניקה מארס" (עונה 2, פרק 18)
2006: תצוגת האופנה של ויקטוריה'ס סיקרט
2007: "נפילה"
2007: "האישה הביונית" (עונה 1, פרק 1)
2008: "התערבות"
2008: "הנסיך הפרסי" (TGS Trailer)
2008: "אהבה אסורה"
2008: CNBC
2009: MTV אוסטרליה (קידום)
2009: "הוליווד הילס"
2009: "הולבי סיטי"
2010: "אני מתכוון ללורה"
2010: "עברייני על"
2010: "זכרי אותי לנצח"
2010: "וידוייה הסודיים של זונת צמרת" (עונה 3, פרק 4)
2010: "לות'ר" (עונה 1, פרק 5)
2010: "המופע של אופרה וינפרי" (עונה 25, העונה האחרונה)
2011: "אבודים" (שיר נושא)
2011: "אלימות ברשת"
2011: גוצ'י קוסמטיקה
2012: "הוליאוקס"
2012: "דמי לובאטו: חזקה למרות הכל"
2012: "נס רפואי" (עונה 1, פרק 2)
2012: "לאונרדו"
2013: "אנתוני בורדיין: חלקים לא ידועים" (עונה 1, פרק 8)
2013: "כתום זה השחור החדש" (עונה 1, פרק 7)
2018: "משפחת סימפסון" (עונה 29, פרק 21)
בתרבות הפופולרית > גרסאות כיסוי ורמיקסים

להלן חלק מגרסאות הכיסוי והרמיקסים שנעשו עבור השיר:
בשנת 2008, ביצעה מחדש את השיר הזמרת הוולשית קייט מגיל (אנ').
בשנת 2011, יצא רמיקס לשיר שהפך לוויראלי וצבר למעלה מ-1.1 מיליון צפיות.
בשנת 2012, ביצעה מחדש את השיר הזמרת האמריקאית קלי קלרקסון.
בשנת 2013, ביצעה מחדש את השיר הזמרת הבריטית שרה ברייטמן כחלק מאלבומה, Dreamchaser.
בשנת 2014, ביצעה מחדש את השיר הזמרת הבריטית ג'סמין תומפסון.
בשנת 2014, ביצעה מחדש את השיר הזמרת הישראלית לבלי גורן, ב-"The Voice ישראל".
בשנת 2016, ביצעה מחדש את השיר הזמרת האמריקאית גרייס ונדרוואאל.
בשנת 2019, ביצעה מחדש את השיר הזמרת הישראלית טאי, במסגרת התוכנית "הכוכב הבא לאירוויזיון".
מיקומי שיא

|   ‏‏‏  מצעדים ודירוגים (2004-05)> מדינה |   ‏‏‏  מצעדים ודירוגים (2004-05)> מצעד |   ‏‏‏  מצעדים ודירוגים (2004-05)> מיקום שיא |   ‏‏‏  מצעדים ודירוגים (2004-05)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הרוק הדיגיטליים | 24 |  |
|  דנמרק | היטליסטן | 19 |  |
|  הממלכה המאוחדת | מצעד הסינגלים הבריטי | 71 |  |
|  צרפת | SNEP | 81 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,200,000 |
| בריטניה (BPI) | זהב | 400,000 |
| דנמרק (IFPI Denmark) | זהב | 45,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 19 באפריל 2004 | תקליטור-סינגל (חלק 1) | גו! ביט |  |
| קנדה | 19 באפריל 2004 | תקליטור-סינגל (חלק 2) | גו! ביט |  |
| גרמניה | 19 באפריל 2004 | תקליטור-סינגל (חלק 1) | גו! ביט |  |
| גרמניה | 19 באפריל 2004 | תקליטור-סינגל (חלק 2) | גו! ביט |  |
| גרמניה | 19 באפריל 2004 | תקליט-סינגל | גו! ביט |  |
| בריטניה | 19 באפריל 2004 | תקליט 12" | גו! ביט |  |
| ארצות הברית | 20 באפריל 2004 | תקליטור-סינגל (חלק 1) | גו! ביט |  |
| ארצות הברית | 3 בינואר 2006 | הורדה דיגיטלית | Astralwerks |  |
Revamped

Revamped הוא אלבום הרמיקס הראשון של דמי לובאטו. הוא יצא לאור ב-15 בספטמבר 2023 בהוצאת איילנד רקורדס. הוא כולל עשר גרסאות חוזרות של שירים מאלבומיה הקודמים.